На основу члана 46. Закoна o лoкалнoј самoуправи ("Сл. гласник РС" бр. 129/2007, 83/2014 -др. Закoн, 101/2016-др.закон и 47/2018), члана 38. став 1-5. Закoна o удружењима ("Сл.гласник РС", бр. 51/2009, 99/2011 - др. Закони, и 44/2018 – др. закон), члана 3. и члана 5. став 1. Уредбе o средствима за подстицање програма или недoстајућег дела средстава за финансирање програма од јавног интереса која реализују удружења („Сл. гласник РС“, број 16/18), члана 70. Статута општине Гаџин Хан ("Службени лист Града Ниша, бр. 10/2019),

Општинско веће општине Гаџин Хан, на 7. (седмој).седници одржаној 03.05.2019. године, донелo је

# ПРАВИЛНИК О ИЗМЕНИ И ДОПУНИ ПРАВИЛНИКА

**O НАЧИНУ И КРИТЕРИЈУМИМА ЗА ОСТВАРИВАЊЕ ПРАВА НА ДОДЕЛУ СРЕДСТАВА**

**ИЗ БУЏЕТА ОПШТИНЕ ГАЏИН ХАН ЗА ФИНАНСИРАЊЕ И СУФИНАНСИРАЊЕ ПРОЈЕКАТА-ПРОГРАМА РАДА УДРУЖЕЊА**

Члан 1

Овим Правилником врши се измена и допуна Првилника о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката - програма рада удружења број 06-400-678/18-III oд 27.12.2018.године и Правилника о изменама и допунама Правилника о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката - програма рада удружења број 110-120/19 од 08.03.2019.

Члан 2

Члан 9. Правилника мења се и сада гласи:

***„Обавезна конкурсна документација подносиоца пријава на јавни КОНКУРС*** *је следећа:*

* *попуњен пријавни образац на КОНКУРС (****Прилог бр. 2****);*
* *попуњен образац предлога програма/пројекта (****Прилог бр. 3****);*
* *попуњен образац буџета програма/пројекта (****Прилог бр. 4****);*
* *попуњен образац наративног буџета програма/пројекта (****Прилог бр. 5****);*
* *оснивачки акт удружења (фотокопија);*
* *извод из регистра или решење надлежног органа ( Агенција за привредне регистре) о упису у одговарајући регистар;*
* *фотокопију извода из статута удружења у коме је утврђено да се циљеви удружења остварују у области у којој се програм реализује;*
* *доказ о ликвидности удружења односно извештај о завршном рачуну за претходну годину за удружења основана пре почетка текуће године;*
* *изјаву овлашћеног лица удружења (оригинал), дату под материјалном и кривичном одговорношћу, да деловање удружења није политичке природе; да у последње 2 године правоснажном одлуком није кажњавано за прекршај или привредни преступ везан за делатност удружења; да није у поступку ликвидације, стечајном поступку или под привременом забраном обављања делатности; да нема блокаду рачуна, пореске дугове или дугове према организацијама социјалног осигурања (****Прилог бр.6****);*
* *изјаву партнера на пројекту.*

*Доказе који су јавно доступни, подносилац пријаве није у обавези да доставља већ ће Комисија извршити увид у исте по службеној дужности. Уколико Комисија , по службеној дужности, не може прибавити одређени доказ подносилац пријаве је дужан да у року од 3 дана од дана обавештења исти достави Комисији, у супротном пријава ће бити одбачена као непотпуна.“*

Члан 3

Иза члан 14 додаје се нови члан 15. који гласи:

*„За све што није регулисано овим Правилником примањиваће се одредбе Закoна o удружењима ("Сл.гласник РС", бр. 51/2009, 99/2011 - др. Закони, и 44/2018 – др. закон) и Уредбе o средствима за подстицање програма или недoстајућег дела средстава за финансирање програма од јавног интереса која реализују удружења („Сл. гласник Р. Србије“, број 16/18).“*

Члан 4

Ранији члан 15. постаје члан 16.

Члан 5.

Остале одредбе Правилника о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката - програма рада удружења број 06-400-678/18-III oд 27.12.2018.године и Правилника о изменама и допунама Правилника о начину и критеријумима за остваривање права на доделу средстава из буџета општине Гаџин Хан за финансирање и суфинансирање пројеката - програма рада удружења број 110-120/19 од 08.03.2019. године, остају непромењене.

**Члан 6**

Овај Правилник ступа на снагу даном доношења.

**ОПШТИНСКО ВЕЋЕ ОПШТИНЕ ГАЏИН ХАН**

III број: 06-400-276/19-III

У Гаџином Хану, dana 03.05.2019. године

**Председник општинског већа**

Марија Цветковић